**HÉVÍZ VÁROS POLGÁRMESTERE**



8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)



Iktatószám: VFO/66-14/2013

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2013. június 25-i, ülésére**

**Tárgy:** Nyugat-Balaton és Zala folyó Medence Nagytérség Települési Szilárd Hulladékai Kezelésének Korszerű Megoldására létrehozott Önkormányzati Társulás Társulási Megállapodásának módosítása

**Az előterjesztő:** Papp Gábor polgármester

**Készítette:**  Városfejlesztési és Építésügyi Osztály Babics Tamás osztályvezető

**Megtárgyalta:**  Pénzügyi és Turisztikai Bizottság

Városfejlesztési Természet Környezetvédelmi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**Tárgy és tényállás**

**Tisztelt Képviselő-testület!**

Az önkormányzati társulások működését szabályozó jogszabály, a helyi önkormányzatok társulásairól és együttműködéséről szóló 1997. évi CXXXV. törvény 2013. január 1-jétől hatályát vesztette.

A helyi önkormányzatok társulásainak általános szabályait, a társulási megállapodás alapvető szabályait, valamint a szervezetét és működését 2013. január 1-jétől a Magyarország helyi önkormányzatairól szóló 2011. évi. CLXXXIX. törvény (a továbbiakban: *Mötv.)* szabályozza.

Az Mötv. 146. § (1) bekezdése értelmében *„az e törvény hatálybalépése előtt kötött önkormányzati társulási megállapodásokat a képviselő-testületek felülvizsgálják és e törvény rendelkezéseinek megfelelően módosítják e törvény hatálybalépését követő hat hónapon belül"* azaz 2013. június 30. napjáig. **A megállapodás felülvizsgálatával és módosításával nem új társulás jön létre, a felülvizsgálatnak azzal az eredménnyel kell járnia, hogy a társulási megállapodás megfelel az Mötv. IV. fejezetében foglalt** (Mötv. 87-95.§) **rendelkezéseknek,** erre figyelemmel a megállapodás *tartalma* változik a jogi személyiség érintetlenül hagyása mellett.

Az Mötv. 146. § (1) bekezdése alapján megállapítható tehát, hogy nem „átalakulásról", hanem a társulási megállapodásnak az Mötv. IV. fejezetében foglaltakkal történő összhangjáról van szó. Ebben az esetben a jogutódlásról nem kell rendelkezni, a társulás sorsa továbbra is a tagok kezében van azzal, hogy 2013. július 1. napjától kezdődően a társulás belső szabályai nem lehetnek ellentétesek az Mötv. IV. fejezetében foglaltakkal.

Az Mötv. fontosabb rendelkezései:

* Az Mötv. 92. § -a alapján a helyi önkormányzatok képviselő-testületei között a társulások működése során felmerülő vitás kérdésekben a közigazgatási és munkaügyi bíróság dönt. A társult önkormányzatok képviselő-testületei megállapodhatnak abban is, hogy a vitás kérdésben bármelyik képviselő- testület kérheti a megállapodásban megjelölt önkormányzati érdekszövetség által felkért tagokból álló egyeztető bizottság állásfoglalását, továbbá abban, hogy a kereset benyújtása előtt a képviselő-testület kéri az egyeztető bizottság állásfoglalását.
* A társulási megállapodást a polgármester írja alá, a képviselő-testület minősített döntése szükséges: jóváhagyás, módosítás ügyében.
* Csatlakozás az év első napján lehetséges, azonban 6 hónappal korábban kell dönteni és bejelenteni a Társulási Tanácsnak.
* A társulásnak saját vagyona lehet, gazdálkodó szervezetet alapíthat.

■ A társulás jogi személy.

* Az önkormányzati társulás döntéshozó szerve a társulási tanács.
* A társulási tanács döntéseinek előkészítése, végrehajtásuk szervezése érdekében bizottságokat alakíthat.
* A társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni.

A Társulási Megállapodás belső tartalmát tekintve megőrzi a jelenleg hatályban lévő megállapodás legtöbb rendelkezését (Társulási Tanács jogkörei, Elnök jogkörei, stb.). Az az előírás, miszerint a társulási tanács döntéseinek előkészítése, végrehajtásuk szervezése érdekében bizottságokat alakíthat, azzal jár, hogy Társulási Operatív Tanács néven nem hozható létre szerv. Erre tekintettel a tervezet Operatív Bizottságot említ, azzal, hogy annak személyi összetétele, szabályai minden megegyeznek a Társulási Operatív Tanácsra vonatkozó szabályozással.(a változások a mellékelt Társulási Megállapodásban pirossal kiemelésre kerültek)

Tisztelt Képviselő-testület!

Kérjük az előterjesztés megvitatását és a határozati javaslat elfogadását

Hévíz, 2013. június 11.

II.

Határozati javaslat

1. Hévíz Város Önkormányzat Képviselő-testülete a Nyugat-Balaton és Zala Folyó Medence Nagytérség Települési Szilárd Hulladékai Kezelésének Korszerű Megoldására létrejött Önkormányzati Társulás (rövidített neve: ZALAISPA Hulladékgazdálkodási Társulás) társulási megállapodását az előterjesztés szerinti tartalommal elfogadja.
2. A Képviselő-testület a Társulási Tanácsba Papp Gábor polgármestert delegálja.
3. A Képviselő-testület felhatalmazza a polgármestert a Társulási Megállapodás aláírására, és felkéri, hogy a döntésről a ZALAISPA Hulladékgazdálkodási Társulást tájékoztassa.

Határidő: 2013. június 30.

Felelős: Papp Gábor polgármester

A döntés minősített többséget igényel!